Falkonéra

Falkonéra () eli Gerakoúlia (Γερακούλια) on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 1,3 neliökilometriä ja se on asumaton (vuonna 2001). Hallinnollisesti Falkonéra kuuluu Spétseen kuntaan, Saarten alueyksikköön ja Attikan alueeseen.

Falkonéra sijaitsee Egeanmeren lounaisosassa keskellä Myrtóonmerta erillään muista saarista ja suhteellisen kaukana rannikosta. Saaren etäisyys Peloponnesoksen itärannikosta on noin 38 meripeninkulmaa (noin 71 kilometriä). Spétseen saari sijaitsee noin 43 meripeninkulmaa (noin 79 kilometriä) luoteeseen ja Míloksen saari noin 23 meripeninkulmaa (noin 43 kilometriä) itäkaakkoon.

Falkonéran lähellä sattui 8. joulukuuta 1966 yksi Kreikan historian suurimmista merionnettomuuksista, kun autolautta SS Heraklion upposi ja vei mukanaan 217 henkeä.

Lähteet 

Argo-Saroniset saaret
Spétses